Da rekkehus ble introdusert i Sverige på 1940-tallet, vakte det motstand hos eldre sosialdemokrater, fordi selve utformingen minnet om storgodsenes forhatte rader av kummerlige krypinn for statarne. Andre protesterte mot rekkehus fordi kvadratmeterprisen ble høyere enn om man bygget i flere etasjer. Og funksjonalismens fortalere raste mot rekkehus fordi et eget hjem på bakkenivå med sin egen liten plen foran angivelig ville «borgerliggjøre» beboerne.